b'\n_START_ARTICLE_\nAntimed\xc5\xbeiaga\n_START_PARAGRAPH_\nAntimed\xc5\xbeiaga\xc2\xa0\xe2\x80\x93 med\xc5\xbeiaga, sudaryta i\xc5\xa1 antidaleli\xc5\xb3, atitinkan\xc4\x8di\xc5\xb3 paprastas daleles. Antimed\xc5\xbeiaga nuo mums \xc4\xafprastos med\xc5\xbeiagos skiriasi tuo, kad jos atomuose elektronai yra teigiami (ir vadinami pozitronais), o protonai\xc2\xa0\xe2\x80\x93 neigiami. \xc4\xaeprastin\xc4\x97je med\xc5\xbeiagoje elektronai yra neigiami, o protonai\xc2\xa0\xe2\x80\x93 teigiami.\n_START_SECTION_\nIstorija\n_START_PARAGRAPH_\n1965\xc2\xa0m. JAV L. Ledermano fizik\xc5\xb3 grup\xc4\x97 u\xc5\xberegistravo greitintuve i\xc5\xa1 antiprotono ir antineutrono sukurt\xc4\x85 pirm\xc4\x85j\xc4\xaf antibranduol\xc4\xaf\xc2\xa0\xe2\x80\x93 antideuteron\xc4\x85.\n_START_SECTION_\nGavimas\n_START_PARAGRAPH_\nPozitronai savaime susidaro \xce\xb2+ skilimo metu. Antiprotonus galima gauti bombarduojant iki 120 Gev \xc4\xafgreitintais protonais nikelio taikin\xc4\xaf: susidaro daug \xc4\xafvairi\xc5\xb3 daleli\xc5\xb3, tarp j\xc5\xb3 ir antiproton\xc5\xb3, kuriuos galima surinkti atskirai ir panaudoti tolesniems bandymams. Taigi \xc5\xa1iuo metu \xc4\xafmanoma pagaminti antivandenil\xc4\xaf, galb\xc5\xabt ir sud\xc4\x97tingesnius atomus._NEWLINE_Pirm\xc4\x85 kart\xc4\x85 antimed\xc5\xbeiag\xc4\x85 sukurti pavyko Valterio Iolerto vadovaujamai mokslini\xc5\xb3 tyrim\xc5\xb3 grupei Jiulicho tyrim\xc5\xb3 centre (Vokietijoje, CERN (LEAR) 1995 metais. Mokslininkai i\xc5\xa1gavo antivandenilio atom\xc4\x85, kuris buvo sudarytas i\xc5\xa1 neigiamai \xc4\xafkrauto antiprotono ir teigiamai \xc4\xafkrauto pozitrono. 1996\xe2\x80\x931998 tyrimai buvo pakartoti prie Fermilabo (JAV)._NEWLINE_Antimed\xc5\xbeiagos trumpalaiki\xc5\xa1kumas paai\xc5\xa1kinamas tuo, kad s\xc4\x85veikaujant dalelei ir antidalelei, jos abi anihiliuoja. S\xc4\x85veikos metu i\xc5\xa1skiriama energija i\xc5\xa1 esm\xc4\x97s elektromagnetinio spinduliavimo forma kaip gama spinduliai. \xc5\xa0ios anihiliacijos metu i\xc5\xa1skiriama energija gali b\xc5\xabti apskai\xc4\x8diuojama Ein\xc5\xa1teino i\xc5\xa1vesta formule E=mc^2.\n_START_SECTION_\nMokslin\xc4\x97 fantastika\n_START_PARAGRAPH_\nAntimed\xc5\xbeiagos susiliejimo su med\xc5\xbeiaga reakcijos metu energijos i\xc5\xa1skiriama kur kas daugiau nei branduolin\xc4\x97je reakcijoje ar termobranduolin\xc4\x97je reakcijoje. Tod\xc4\x97l ateityje tikimasi statyti \xc5\xa1ia reakcija paremtas j\xc4\x97gaines, kurti kosminius laivus, varomus \xc5\xa1ia j\xc4\x97ga, bet tam reikia suprasti daugiau apie antimed\xc5\xbeiag\xc4\x85 ir i\xc5\xa1mokti daugiau jos i\xc5\xa1gauti._NEWLINE_Apie antimed\xc5\xbeiag\xc4\x85 ra\xc5\xa1oma Dan Brown romane \xe2\x80\x9eAngelai ir demonai\xe2\x80\x9c. Joje pasakojama apie \xc5\xa0veicarijos CERN organizacijos pagamint\xc4\x85 nema\xc5\xbe\xc4\x85 antimed\xc5\xbeiagos kiek\xc4\xaf, kuriuo b\xc5\xabt\xc5\xb3 galima susprogdinti vis\xc4\x85 miest\xc4\x85.'